CELEX: 31989R2953
Language: el
Date: 1989-09-29 00:00:00
Title: Κανονισμός (ΕΟΚ) αριθ. 2953/89 της Επιτροπής της 29ης Σεπτεμβρίου 1989 για την παρέκκλιση από τον κανονισμό (ΕΟΚ) αριθ. 1700/84 για τον καθορισμό των ειδικών λεπτομερειών εφαρμογής του καθεστώτος των πιστοποιητικών προκαθορισμού της επιστροφής στον τομέα του χοιρείου κρέατος

Avis juridique important

|

31989R2953

Κανονισμός (ΕΟΚ) αριθ. 2953/89 της Επιτροπής της 29ης Σεπτεμβρίου 1989 για την παρέκκλιση από τον κανονισμό (ΕΟΚ) αριθ. 1700/84 για τον καθορισμό των ειδικών λεπτομερειών εφαρμογής του καθεστώτος των πιστοποιητικών προκαθορισμού της επιστροφής στον τομέα του χοιρείου κρέατος  

Επίσημη Εφημερίδα αριθ. L 281 της 30/09/1989 σ. 0086 - 0086

***** ΚΑΝΟΝΙΣΜΟΣ (ΕΟΚ) αριθ. 2953/89 ΤΗΣ ΕΠΙΤΡΟΠΗΣ  της 29ης Σεπτεμβρίου 1989  για την παρέκκλιση από τον κανονισμό (ΕΟΚ) αριθ. 1700/84 για τον καθορισμό των ειδικών λεπτομερειών εφαρμογής του καθεστώτος των πιστοποιητικών προκαθορισμού της επιστροφής στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 15 παράγραφος 6,  Εκτιμώντας:  ότι οι ειδικές λεπτομέρειες εφαρμογής του καθεστώτος των πιστοποιητικών προκαθορισμού της επιστροφής στον τομέα του χοιρείου κρέατος καθορίστηκαν από τον κανονισμό (ΕΟΚ) αριθ. 1700/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2440/89 (4)·  ότι ο κανονισμός (ΕΟΚ) αριθ. 1700/84 καθορίζει, στο άρθρο 1 παράγραφος 2, την διάρκεια ισχύος του πιστοποιητικού προκαθορισμού σε περίοδο που περιορίζεται στο τέλος του τρίτου μήνα που έπεται εκείνου της εκδόσεώς του·  ότι η κατάσταση της αγοράς στην Κοινότητα και στη διεθνή αγορά εξελίσσεται επί του παρόντος ταχέως· ότι για να αποφευχθεί προκαθορισμός των εξισώσεων που δεν ανταποκρίνεται στην εξέλιξη της αγοράς βραχυπρόθεσμα πρέπει να περιορισθεί προσωρινά η διάρκεια των πιστοποιητικών προκαθορισμού σε περίοδο που περιορίζεται στο τέλος του δεύτερου μήνα που έπεται του μήνα κατά τη διάρκεια του οποίου γίνεται η έκδοση του πιστοποιητικού· ότι εντούτοις η διάρκεια των πιστοποιητικών που ήδη εκδόθηκαν πρέπει να διατηρηθεί αμετάβλητη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 1 παράγραφος 2 του κανονισμού (ΕΟΚ) αριθ. 1700/84 και για την περίοδο από 1ης Οκτωβρίου 1989 έως τις 30 Ιουνίου 1990 το πιστοποιητικό προκαθορισμού της επιστροφής ισχύει από την ημέρα της εκδόσεώς του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 της Επιτροπής (5), έως το τέλος του δεύτερου μήνα που έπεται εκείνου της εκδόσεώς του.  Άρθρο 2  Ο παρών κανονισμός αρχίζει να ισχύει την 1η Οκτωβρίου 1989.  Εφαρμόζεται στα πιστοποιητικά προκαθορισμού που εκδόθηκαν από την ημερομηνία αυτή.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 161 της 19. 6. 1984, σ. 7.  (4) ΕΕ αριθ. L 231 της 9. 8. 1989, σ. 6.  (5) ΕΕ αριθ. L 331 της 2. 12. 1988, σ. 1.